** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 2**

Madonā

2025. gada 16. jūlijā

Sēde sasaukta plkst. 11.10

Sēdi atklāj plkst. 11.10

Sēde notiek klātienē, Saieta laukumā 1, Madonā.

Sēdes laikā tiek nodrošināta iespēja pieslēgties attālināti, izmantojot videokonferences platformu Zoom.

Sēdē tika veiks audioieraksts.

**Sēdi vada**: izpilddirektors Aivis Mitenieks.

**Protokolē:** lietvedības nodaļas vadītāja Dace Cipule.

**Sēdē piedalās deputāti:** Zigfrīds Gora, Artūrs Grandāns, Artūrs Čačka, Valda Kļaviņa, Aivis Mitenieks, Māris Justs, Dace Ozoliņa.

**Sēdē nepiedalās deputāti:** Rūdolfs Medenis, Jānis Erels – attaisnotu iemeslu dēļ.

**Sēdē piedalās:**

Administrācijas darbinieki (kātienē):Solvita Seržāne – Izglītības pārvaldes vadītāja, Gundega Puķīte – vecākā izglītības darba speciāliste, Artūrs Leimanis – informācijas un tehnoloģijas nodaļas lietotāju atbalsta speciālists.

Administrācijas darbinieki (attālināti):Inga Strazdiņa - vecākā speciāliste jaunatnes un ģimenes politikas jomā, Liene Ankrava – finanšu nodaļas vadītāja.

Pagastu un apvienību vadītāji un darbinieki (attālināti): Elita Ūdre – Ērgļu apvienības pārvaldes vadītājs, , Tālis Salenieks – Lubānas apvienības pārvaldes vadītājs, Sandis Kalniņš – Aronas, Dzelzavas un Sarkaņu pagastu pārvalžu vadītājs, Artūrs Portnovs – Ļaudonas un Kalsnavas pagastu pārvalžu vadītājs.

Sēdes vadītājs Aivis Mitenieks iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

Solvita Seržāne lūdz darba kārtību papildināt ar informatīvo jautājumu “Par izglītības darba aktualitātēm un turpmāk komitejās plānotajiem izskatāmajiem jautājumiem”.

Deputāti atbalsta ierosinājumu.

Darba kārtība tiek papildināta ar informatīvo jautājumu Nr. 9.

**DARBA KĀRTĪBA:**

**0. Par darba kārtību**

ZIŅO: *Aivis Mitenieks*

**1. Par Izglītības un jaunatnes lietu komitejas priekšsēdētāja vietnieka ievēlēšanu**

ZIŅO: *Aivis Mitenieks*

**2. Par sadarbības līguma slēgšanu ar Valsts izglītības attīstības aģentūru par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanu**

ZIŅO: *Solvita Seržāne*

**3. Par sadarbības līguma slēgšanu ar Valsts izglītības attīstības aģentūru par projekta Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” īstenošanu**

ZIŅO: *Solvita Seržāne*

**4. Par Madonas novada pašvaldības iekšējā normatīvā akta Nr.\_\_\_ “Varakļānu Mūzikas un mākslas skolas nolikums” izdošanu**

ZIŅO: *Solvita Seržāne*

**5. Par Madonas novada pašvaldības iekšējā normatīvā akta Nr.\_\_\_ “Varakļānu vidusskolas nolikums” izdošanu**

ZIŅO: *Solvita Seržāne*

**6. Par Madonas novada pašvaldības iekšējā normatīvā akta Nr.\_\_\_ “Varakļānu pirmsskolas izglītības iestādes “Sprīdītis” nolikums” izdošanu**

ZIŅO: *Solvita Seržāne*

**7. Par grozījumiem Madonas novada pašvaldības domes 2024. gada 28. marta lēmumā Nr. 224 “Par Jaunatnes lietu komisijas sastāva apstiprināšanu”**

ZIŅO: *Inga Strazdiņa*

**8. Par interešu izglītības programmu izvērtēšanas un mērķdotāciju sadales komisijas sastāva apstiprināšanu**

ZIŅO: *Solvita Seržāne*

**9. Informatīvais jautājums: Par izglītības darba aktualitātēm un turpmāk komitejās plānotajiem izskatāmajiem jautājumiem**

ZIŅO: *Solvita Seržāne*

**0. Par darba kārtību**

*ZIŅO: Aivis Mitenieks*

Sēdes vadītājs aicina balsot par sēdes darba kārtību.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

Apstiprināt 2025. gada 16. jūlija Madonas novada pašvaldības domes Izglītības un jaunatnes lietu komitejas sēdes darba kārtību.

**1. Par Izglītības un jaunatnes lietu komitejas priekšsēdētāja vietnieka ievēlēšanu**

*ZIŅO: Aivis Mitenieks*

*Valda Kļaviņa izvirza Zigfrīdu Goru Izglītības un jaunatnes lietu komitejas priekšsēdētāja vietnieka amatam.*

Pašvaldību likuma 40. panta ceturtā daļa paredz, ka:

(4) Komitejas priekšsēdētājam var būt vietnieks, kuru ievēlē šā panta pirmajā daļā noteiktajā

kārtībā. Komitejas priekšsēdētāja vietnieks aizvieto komitejas priekšsēdētāju prombūtnes

laikā, kā arī pilda citus pašvaldības nolikumā noteiktos pienākumus.

Pašvaldību likuma 40.panta pirmā daļa paredz, ka:

(1) Komitejas priekšsēdētāju, izņemot finanšu komitejas priekšsēdētāju, no savu locekļu vidus

ievēlē, kā arī atbrīvo no pienākumu pildīšanas attiecīgā komiteja. Komitejas priekšsēdētājs

ir ievēlēts, ja par kandidātu nobalso vairāk nekā puse klātesošo domes deputātu.

Pamatojoties uz Pašvaldību likuma 40. panta pirmo un ceturto daļu, **atklāti balsojot: ar 6 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa), "Pret" – nav, "Atturas" – nav, "Nepiedalās" – 1 (Zigfrīds Gora)**, Madonas novada pašvaldības dome **NOLEMJ:**

1. Par Izglītības un jaunatnes lietu komitejas priekšsēdētāja vietnieku ievēlēt deputātu Zigfrīdu Goru.

**2. Par sadarbības līguma slēgšanu ar Valsts izglītības attīstības aģentūru par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanu**

*ZIŅO: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Pamatojoties uz Ministru kabineta 2025. gada 29. maija rīkojumu Nr. 299 (prot.Nr.21 12.§) “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai", lai nodrošinātu Ukrainas bērniem neformālās izglītības pasākumus, t.sk. latviešu valodas apguvi, ir sniegts atbalsts 780 000 euro apmērā. Atbalsta programmu “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” (turpmāk – programma) īsteno Valsts izglītības attīstības aģentūra (turpmāk – Aģentūra) un pašvaldības līdz 2025. gada 1. decembrim.

Programma tiek īstenota ar mērķi sniegt atbalstu neformālās izglītības pasākumu nodrošināšanai, t.sk. latviešu valodas apguvei, Ukrainas bērniem un jauniešiem vecumā no 5 līdz 18 gadiem. Lai mazinātu kara notikumu izraisīto psihoemocionālo spriedzi, kā arī stiprinātu Ukrainas bērnu etnisko identitāti un kopību ar Latvijā dzīvojošo ukraiņu kopienu, ir būtiski nodrošināt atbilstīgas aktivitātes bērnu psihoemocionālās labizjūtas un piederības sekmēšanai. Savukārt, lai pilnvērtīgi un veiksmīgi integrētos un iekļautos Latvijas izglītības sistēmā un kultūrvidē, ir jāapgūst latviešu valodas prasmes.

Atbalsta apjoms programmas īstenošanai tiek plānots apmēram 2600 dalībniekiem visā Latvijā. Ņemot vērā katrā pašvaldībā dzīvojošo Ukrainas bērnu un jauniešu skaitu, finanšu aprēķins veidots tā, lai iesaistītu aptuveni vienu trešdaļu no viņiem. Saskaņā ar Aģentūras sniegto informāciju Madonas novada pašvaldībai būs pieejams finansējums 9 694 euro apmērā, tajā skaitā 5 702 euro Madonas novada pašvaldībai (20 pašvaldībā reģistrētajiem Ukrainas civiliedzīvotājiem vecumā no 5 līdz 18 gadiem) un 3 992 euro Varakļānu novada pašvaldībai (14 pašvaldībā reģistrētajiem Ukrainas civiliedzīvotājiem vecumā no 5 līdz 18 gadiem) pirms novadu reformas 2025.gadā.

Programmas saturu var veidot dažādi neformālās izglītības pasākumi, kas ietver daudzveidīgas aktivitātes, uzsvaru liekot uz latviešu valodas apguvi – latviešu valodas prasmju apgūšana un nostiprināšana gan valodas mācīšanas un mācīšanās nodarbībās, gan radošās un integrētās valodas apguves nodarbībās, gan Latvijas dabas un kultūrtelpas iepazīšanā, lai veiksmīgāk iekļautos vietējā kopienā un integrētos Latvijas izglītības sistēmā un sabiedrībā, kā arī ukraiņu valodas, tradīciju un kultūras vērtību saglabāšana un praktizēšana, lai mazinātu bērnu un jauniešu psihoemocionālo spriedzi, kā arī lai veidotu un uzturētu ukraiņu kopienu Latvijā.

Programmas īstenošanā var izmantot dažādas darbības formas, piemēram, valodas mācīšanās nodarbība, neformālās, interešu izglītības nodarbība, radošā darbnīca, saliedēšanās pasākums, ekskursija, iešana dabā, āra aktivitātes, talka, muzeja, kultūras pasākuma apmeklējums u.c.

Programmas īstenošanas laikā vienam bērnam var nodrošināt atbalstu 297 EUR apmērā kopumā par 60 stundām neformālās izglītības pasākumos, t.sk. latviešu valodas apguvei. Vienam bērnam paredzētajā atbalsta apmērā ir iekļautas arī izmaksas atbalsta programmas administrēšanai pašvaldībai, kopā 4 % apmērā no programmā faktiski apgūtā finansējuma.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausoties sniegto informāciju, pamatojoties uz Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt sadarbības līgumu ar Valsts izglītības attīstības aģentūru par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanu.

2. Madonas novada Centrālās administrācijas Izglītības pārvaldei nodrošināt nepieciešamo datu nosūtīšanu par Projekta īstenošanu atbildīgajām kontaktpersonām Valsts izglītības attīstības aģentūrā sadarbības līguma sagatavošanai.

3. Madonas novada Centrālās administrācijas Juridiskajai un personāla nodaļai pēc tam, kad būs saņemts no Valsts izglītības attīstības aģentūras puses parakstīts sadarbības līgums, nodrošināt tā parakstīšanu no pašvaldības puses.

4. Kontroli par lēmuma izpildi uzdot pašvaldības izpilddirektoram.

**3. Par sadarbības līguma slēgšanu ar Valsts izglītības attīstības aģentūru par projekta Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” īstenošanu**

*ZIŅO: Solvita Seržāne*

*DEBATĒS PIEDALĀS: Dace Ozoliņa, Gundega Puķīte, Māris Justs*

*S. Seržāne informē, ka līdz finanšu komitejai lēmuma projekts tiks precizēts.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Valsts izglītības attīstības aģentūra (turpmāk – VIAA) saskaņā ar Ministru kabineta 2024. gada 17. decembra noteikumiem Nr. 882 “Eiropas Savienības Kohēzijas politikas programmas 2021.–2027.gadam 4.2.2.specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.1.pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” īstenošanas noteikumi” (turpmāk - Noteikumi) uzsāk projekta “STEM un pilsoniskās līdzdalības norises plašākai izglītības pieredzei un karjeras izvēlei” (turpmāk – Projekts) īstenošanu.

Madonas novada pašvaldībā saņemta VIAA 2025. gada 11. jūnija vēstule Nr. 4.-17.4.1/3048 (lietvedībā reģistrēta 2025. gada 12. jūnijā ar Nr. 2.1.3.1/25/2281) ar apliecinājumu, ka Madonas novada pašvaldība ir apstiprināta kā sadarbības partneris Projekta īstenošanai laikā no 2025. līdz 2028. gadam, un aicinājumu slēgt attiecīgi sadarbības līgumu par Projekta īstenošanu.

Projekta mērķis ir nodrošināt bērniem un jauniešiem iespēju apmeklēt norises STEM (no angļu valodas Science, Technology, Engineering, and Mathematics – zinātne, tehnoloģija, inženierija, matemātika) jomā un pilsoniskās līdzdalības jomā, kas sekmē mācību satura sasniedzamo rezultātu un mērķu sasniegšanu, lai mācību procesā dažādotu mācīšanās pieredzi, efektīvāk sasaistītu mācību teoriju ar praksi, veicinātu izpratni par minēto jomu darba tirgus prasībām, radītu interesi par šo jomu apgūšanu un sekmētu turpmāku mācīšanās izvēli minētajās jomās.

Projekta mērķa grupa ir izglītojamie obligātajā pirmsskolas izglītības vecumā izglītības iestādēs, kas īsteno pirmsskolas izglītības programmas, un izglītojamie vispārējās izglītības iestādēs un profesionālās izglītības iestādēs, kas īsteno klātienes pamatizglītības un vidējās izglītības programmas.

Projekta ietvaros sadarbības partneri laika periodā no 2025. gada septembra līdz 2028. gada maijam patstāvīgi īstenos divas darbības – “Norišu plānošana un koordinēšana pašvaldībās un izglītības iestādēs” un “Norišu apmeklēšana” un kopā ar VIAA – darbību “Komunikācijas un vizuālās identitātes prasību nodrošināšanas pasākumi par projekta īstenošanu”.

Madonas novada pašvaldībai pieejamais finansējums mērķa grupas norišu apmeklēšanai tiks aprēķināts un piešķirts atbilstoši izglītojamo skaitam Madonas novada pašvaldības izglītības iestādēs, pamatojoties uz Valsts izglītības informācijas sistēmas datiem par izglītojamo skaitu iepriekšējā mācību gadā, t.i. 2025./2026. mācību gadā ņemot vērā datus uz 2024.gada 1.oktobri. Saskaņā ar Aģentūras sniegto informāciju Madonas novada pašvaldībai būs pieejams finansējums 74 192,40 euro apmērā.

Saskaņā ar Noteikumu 15. punktu VIAA par sadarbību Projekta īstenošanā ar pašvaldību jāslēdz sadarbības līgums atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, iekļaujot arī nosacījumus par maksājumu veikšanas kārtību Noteikumos minēto atbalstāmo darbību īstenošanai un tiešo attiecināmo izmaksu segšanu.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausoties sniegto informāciju, pamatojoties uz Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt sadarbības līgumu ar Valsts izglītības attīstības aģentūru par projekta Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” īstenošanu.

2. Madonas novada Centrālās administrācijas Izglītības pārvaldei nodrošināt nepieciešamo datu nosūtīšanu par Projekta īstenošanu atbildīgajām kontaktpersonām Valsts izglītības attīstības aģentūrā sadarbības līguma sagatavošanai.

3. Madonas novada Centrālās administrācijas Juridiskajai un personāla nodaļai pēc tam, kad būs saņemts no Valsts izglītības attīstības aģentūras puses parakstīts sadarbības līgums, nodrošināt tā parakstīšanu no pašvaldības puses.

4. Kontroli par lēmuma izpildi uzdot pašvaldības izpilddirektoram.

**4. Par Madonas novada pašvaldības iekšējā normatīvā akta Nr.\_\_\_ “Varakļānu Mūzikas un mākslas skolas nolikums” izdošanu**

*ZIŅO: Solvita Seržāne*

*DEBATĒS PIEDALĀS: Zigfrīds Gora, Māris Justs, Artūrs Grandāns*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar Administratīvo teritoriju un apdzīvoto vietu likuma Pārejas noteikumu 33.7 punktu ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja.

2025. gada pašvaldību vēlēšanās jaunievēlētās Madonas novada pašvaldības domes pirmā sēde notika 2025. gada 1. jūlijā, līdz ar to Varakļānu novada pašvaldības pilnvaras izbeigušās un Madonas novada pašvaldība kļuvusi par tās institūciju pārņēmēju, tajā skaitā kļuvusi par Varakļānu Mūzikas un mākslas skolas dibinātāju.

Ņemot vērā minēto, nepieciešams veikt izmaiņas Varakļānu Mūzikas un mākslas skolas nolikumā attiecībā uz dibinātāju, juridisko adresi, iestādes saimniecisko darbību, iestādes izdotu administratīvo aktu vai faktiskās rīcības apstrīdēšanas kārtību.

Saskaņā ar Varakļānu Mūzikas un mākslas skolas nolikuma, kas apstiprināts ar Varakļānu novada pašvaldības domes 2024. gada 27. decembra lēmumu Nr. 17 (11. p.), 46. punktu grozījumus Varakļānu Mūzikas un mākslas skolas nolikumā var veikt pēc dibinātāja iniciatīvas, izglītības iestādes vadītāja, iestādes pedagoģiskās padomes vai iestādes padomes priekšlikuma.

Saskaņā ar Izglītības likuma 22. panta pirmo daļu un Profesionālās izglītības likuma 15. panta pirmo daļu profesionālās izglītības iestādes nolikumu apstiprina tās dibinātājs.

Ņemot vērā minēto, pēc dibinātāja iniciatīvas ir sagatavots Varakļānu Mūzikas un mākslas skolas nolikums jaunā redakcijā.

Noklausījusies sniegto informāciju, pamatojoties uz Izglītības likuma 22.panta pirmo daļu un Profesionālās izglītības likuma 15. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības iekšējo normatīvo aktu Nr.\_\_\_ “Varakļānu Mūzikas un mākslas skolas nolikums”.

2. Atzīt par spēku zaudējušu ar Varakļānu novada pašvaldības domes 2024. gada 27. decembra lēmumu Nr. 17 (11. p.) apstiprināto Varakļānu Mūzikas un mākslas skolas nolikumu.

3. Madonas novada Centrālās administrācijas Izglītības pārvaldei nodrošināt Varakļānu Mūzikas un mākslas skolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram.

**5. Par Madonas novada pašvaldības iekšējā normatīvā akta Nr.\_\_\_ “Varakļānu vidusskolas nolikums” izdošanu**

*ZIŅO: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar Administratīvo teritoriju un apdzīvoto vietu likuma Pārejas noteikumu 33.7 punktu ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja.

2025. gada pašvaldību vēlēšanās jaunievēlētās Madonas novada pašvaldības domes pirmā sēde notika 2025. gada 1. jūlijā, līdz ar to Varakļānu novada pašvaldības pilnvaras izbeigušās un Madonas novada pašvaldība kļuvusi par tās institūciju pārņēmēju, tajā skaitā kļuvusi par Varakļānu vidusskolas dibinātāju.

Ņemot vērā minēto, nepieciešams veikt izmaiņas Varakļānu vidusskolas nolikumā attiecībā uz dibinātāju, juridisko adresi, iestādes saimniecisko darbību, iestādes izdotu administratīvo aktu vai faktiskās rīcības apstrīdēšanas kārtību.

Saskaņā ar Varakļānu vidusskolas nolikuma, kas apstiprināts ar Varakļānu novada pašvaldības domes 2019. gada 28. novembra lēmumu Nr. 13 (5. p.), 39. punktu grozījumus Varakļānu vidusskolas nolikumā var veikt pēc dibinātāja iniciatīvas, izglītības iestādes vadītāja, iestādes pedagoģiskās padomes vai iestādes padomes priekšlikuma.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā minēto, pēc dibinātāja iniciatīvas ir sagatavots Varakļānu vidusskolas nolikums jaunā redakcijā.

Noklausījusies sniegto informāciju, pamatojoties uz Izglītības likuma 22.panta pirmo daļu un Vispārējās izglītības likuma 9. panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības iekšējo normatīvo aktu Nr.\_\_\_ “Varakļānu vidusskolas nolikums”.

2. Atzīt par spēku zaudējušu Varakļānu vidusskolas 2019. gada 20. novembra nolikumu Nr. 14 “Varakļānu vidusskolas nolikums” (apstiprināts ar Varakļānu novada pašvaldības domes 2019. gada 28. novembra lēmumu Nr. 13 (5. p.)).

3. Madonas novada Centrālās administrācijas Izglītības pārvaldei nodrošināt Varakļānu vidusskolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram.

**6. Par Madonas novada pašvaldības iekšējā normatīvā akta Nr.\_\_\_ “Varakļānu pirmsskolas izglītības iestādes “Sprīdītis” nolikums” izdošanu**

*ZIŅO: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar Administratīvo teritoriju un apdzīvoto vietu likuma Pārejas noteikumu 33.7 punktu ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja.

2025. gada pašvaldību vēlēšanās jaunievēlētās Madonas novada pašvaldības domes pirmā sēde notika 2025. gada 1. jūlijā, līdz ar to Varakļānu novada pašvaldības pilnvaras izbeigušās un Madonas novada pašvaldība kļuvusi par tās institūciju pārņēmēju, tajā skaitā kļuvusi par Varakļānu pirmsskolas izglītības iestādes “Sprīdītis” dibinātāju.

Ņemot vērā minēto, nepieciešams veikt izmaiņas Varakļānu pirmsskolas izglītības iestādes “Sprīdītis” nolikumā attiecībā uz dibinātāju, juridisko adresi, iestādes saimniecisko darbību, iestādes izdotu administratīvo aktu vai faktiskās rīcības apstrīdēšanas kārtību.

Saskaņā ar Varakļānu pirmsskolas izglītības iestādes “Sprīdītis” nolikuma, kas apstiprināts ar Varakļānu novada pašvaldības domes 2024. gada 25. jūlija lēmumu Nr. 9 (21. p.), 54. punktu grozījumus Varakļānu pirmsskolas izglītības iestādes “Sprīdītis” nolikumā var veikt pēc dibinātāja iniciatīvas, izglītības iestādes vadītāja, iestādes pedagoģiskās padomes vai iestādes padomes priekšlikuma.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā minēto, pēc dibinātāja iniciatīvas ir sagatavots Varakļānu pirmsskolas izglītības iestādes “Sprīdītis” nolikums jaunā redakcijā.

Noklausījusies sniegto informāciju, pamatojoties uz Izglītības likuma 22.panta pirmo daļu un Vispārējās izglītības likuma 9. panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības iekšējo normatīvo aktu Nr.\_\_\_ “Varakļānu pirmsskolas izglītības iestādes “Sprīdītis” nolikums”.

2. Atzīt par spēku zaudējušu ar Varakļānu novada pašvaldības domes 2024. gada 25. jūlija lēmumu Nr. 9 (21. p.) apstiprināto Varakļānu pirmsskolas izglītības iestādes “Sprīdītis” nolikumu (ar grozījumiem, kas izdarīti ar Varakļānu novada pašvaldības domes 2025. gada 29. maija lēmumu Nr. 6 (15. p.)).

3. Madonas novada Centrālās administrācijas Izglītības pārvaldei nodrošināt Varakļānu pirmsskolas izglītības iestādes “Sprīdītis” nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram.

**7. Par grozījumiem Madonas novada pašvaldības domes 2024. gada 28. marta lēmumā Nr. 224 “Par Jaunatnes lietu komisijas sastāva apstiprināšanu”**

*ZIŅO: Inga Strazdiņa*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības domes 2024. gada 28. marta lēmumu Nr. 224 (protokols Nr. 6, 76. p.) tika apstiprināts Jaunatnes lietu komisijas sastāvs. Ņemot vērā, ka komisijas sastāvā esošā Madonas novada Sociālā dienesta sociālā darbiniece darbā ar ģimenēm ar bērniem Ieva Repša no 2025.gada 13.jūnija ir pārtraukusi darba attiecības ar sociālo dienestu un līdz ar to arī neturpinās darbu Jaunatnes lietu komisijā. Priekšlikums Ievas Repšas vietā Jaunatnes lietu komisijas sastāvā apstiprināt Madonas novada Sociālā dienesta sociālo darbinieci Zandu Roģi.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt šādus grozījumus Madonas novada pašvaldības domes 2024. gada 28. marta lēmumā Nr. 224 (protokols Nr. 6, 76. p.):

 1.1 Izteikt lēmuma 1.2.1. punktu šādā redakcijā: Zandu Roģi, personas kods 260490-11727.

2. Lēmums stājas spēkā 2025. gada 1. augustā.

**8. Par interešu izglītības programmu izvērtēšanas un mērķdotāciju sadales komisijas sastāva apstiprināšanu**

*ZIŅO: Solvita Seržāne*

*DEBATĒS PIEDALĀS: Gatis Teilis, Valda Kļaviņa, Māris Justs, Artūrs Grandāns, Zigfrīds Gora.*

*Deputāti vienojas papildināt interešu izglītības programmu izvērtēšanas un mērķdotācijas sadales komisijas sastāvu, iekļaujot tajā deputātu Gati Teili un deputāti Daci Ozoliņu.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Mitenieks, Artūrs Grandāns, Dace Ozoliņa, Gatis Teilis, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ministru kabineta 2001. gada 28. augusta noteikumu Nr. 382 “Interešu izglītības programmu un valsts nozīmes interešu izglītības iestāžu finansēšanas kārtība” 10.punkts nosaka pašvaldības pienākumu izveidot komisiju interešu izglītības programmu izvērtēšanai un mērķdotācijas sadalei. Komisijā jāiekļauj izglītības pārvaldes pārstāvji vai izglītības speciālisti, biedrību, nodibinājumu un citu institūciju un organizāciju pārstāvji, kuri atbalsta interešu izglītības programmu mērķauditorijas intereses. Komisijā neiekļauj ar interešu izglītības programmu īstenošanu saistītās personas.

Saskaņā ar Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.9. punktu Madonas novada pašvaldībā pastāvīgi darbojas komisija interešu izglītības programmu izvērtēšanai un mērķdotāciju sadalei.

Ņemot vērā minēto, kā arī izmaiņas Madonas novada pašvaldības deputātu sastāvā, nepieciešams apstiprināt interešu izglītības programmu izvērtēšanas un mērķdotāciju sadales komisiju jaunā sastāvā.

Noklausījusies sniegto informāciju, pamatojoties uz Ministru kabineta 2001. gada 28. augusta noteikumu Nr. 382 “Interešu izglītības programmu un valsts nozīmes interešu izglītības iestāžu finansēšanas kārtība” 10.punktu un Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt interešu izglītības programmu izvērtēšanas un mērķdotācijas sadales komisiju šādā sastāvā:

1.1. Valda Kļaviņa – Madonas novada pašvaldības domes deputāte

1.2. Sarmīte Jansone – Madonas novada Centrālās administrācijas Izglītības pārvaldes vadītāja vietniece;

1.3. Inese Juhnoviča – Madonas novada Centrālās administrācijas Izglītības pārvaldes vecākā izglītības darba speciāliste;

1.4. Jānis Irbe – Madonas Bērnu un jauniešu sporta skolas direktora vietnieks;

1.5. Gatis Teilis – deputāts;

1.6. Inga Strazdiņa - Madonas novada Centrālās administrācijas Attīstības nodaļas vecākā speciāliste jaunatnes un ģimenes politikas jomā

1.7. Dace Ozoliņa – deputāte.

2. Atzīt par spēku zaudējušu Madonas novada pašvaldības domes 2021. gada 17. augusta lēmumu Nr. 120 (protokols Nr. 7, 28. p.) “Par komisijas apstiprināšanu interešu izglītības programmu izvērtēšanai un valsts mērķdotācijas sadalei”.

3. Madonas novada Centrālās administrācijas Attīstības nodaļai publicēt apstiprinātās komisijas sastāvu tīmekļvietnē www.madona.lv sadaļā “Dome” – “Domes komisijas”

4. Kontroli par lēmuma izpildi uzdot Madonas novada pašvaldības izpilddirektoram.

**9. Informatīvais jautājums: Par izglītības darba aktualitātēm un turpmāk komitejās plānotajiem izskatāmajiem jautājumiem**

*ZIŅO: Solvita Seržāne*

*DEBATĒS PIEDALĀS: Māris Justs, Zigfrīds Gora*

S. Seržāne informē, ka komitejā izskatāmie jautājumi galvenokārt būs saistīti ar sadarbību ar Izglītības pārvaldi un Attīstības nodaļas. Tiek pārrunāti visi saistošie noteikumi, kuri saistībā ar Varakļānu pievienošanu Madonas novadam ir jāpielāgo vai jāpārstrādā, lai nodrošinātu atbilstību jaunajai administratīvajai struktūrai un tiesiskajam regulējumam

Sēdi slēdz 12:51

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja A. Mitenieks

Sēdes protokolists D. Cipule